**Kontrollkomiteens beretning for 2022**

I henhold til NIFs lov § 2-12 avgir herved Kontrollkomiteen i Sverresborg Hoops Basket Elite sin beretning.

**Uttalelse om årsregnskapet og idrettslagets anliggender for øvrig**

Kontrollkomiteen skal påse at organisasjonsleddets virksomhet drives i samsvar med organisasjonsleddets og overordnet organisasjonsledds regelverk og vedtak, og ha et særlig fokus på at organisasjonsleddet har forsvarlig forvaltning og økonomistyring, at dets midler benyttes i samsvar med lover, vedtak, bevilgninger og økonomiske rammer.

Kontrollkomiteen skal forelegges alle forslag til vedtak som skal behandles på årsmøte/ting, og avgi en uttalelse til de saker som ligger innenfor sitt arbeidsområde.

Kontrollkomiteen skal føre protokoll over sine møter, avgi en beretning til årsmøte/ting og foreta regnskapsrevisjon.

**Vi har utført følgende handlinger:**

Vi har gjennomgått protokoll for årsmøtet, styrets protokoller, samt andre dokumenter utvalget har funnet det nødvendig å gjennomgå. Vi har fått alle opplysninger som vi har bedt om fra kretsens styre. Vi har gjennomgått styrets årsberetning for 2022 og det styrebehandlede årsregnskapet for 2022.

Vi har foretatt regnskapsrevisjon og kontrollert resultatregnskap, balanse og noter. Kostnader er på stikkprøvebasis kontrollert for attestasjon og dokumentasjon, og vesentlige inntekter er kontrollert mot avtaler og annen dokumentasjon. Kontrollerte kostnader og inntekter gjelder for inneværende regnskapsår, og det er avsatt for fakturakrav som ennå ikke er mottatt samt opptjente inntekter som ennå ikke er fakturert/mottatt.

Balansen viser klubbens verdier for øvrig, og balanseverdier er kontrollert mot underliggende dokumentasjon. Alle balanseverdier er reelle pr 31.12. Vi har vurdert at notene gir de opplysninger som er av betydning for å bedømme idrettslagets stilling og resultat.

Regnskapet for 2022 er avsluttet med et overskudd på kr 13 111 som er tilført Annen egenkapital. Total egenkapital ved utgangen av året er da kr 180 991.

**Kontrollkomiteen har følgende merknader til forvaltningen av klubben:**

Vi har ikke funnet grunnlag for ytterligere merknader.

**Kontrollkomiteen har følgende merknader til det fremlagte regnskapet:**

Sammenligningstall for 2021, både resultat og balanse, mangler i oppstillingen. Sammenligningstall er påkrevet. Regnskapet mangler noteinformasjon som god regnskapsskikk krever. Bokført saldo på bankinnskudd er kontrollert mot bankens årsoppgave og stemmer overens. Utestående fordring kr 1 600 er fra 2021, og må vurderes om er tapt. Aktiverte basketkurver/skuddmaskiner med kr 50 000 er ikke avskrevet. Bør avskrives over beregnet levetid. Det er tatt noen stikkprøver på kostnadsbilagene: det foreligger bilag på utgifter og inntekter. Bokførte inntekter på kto 3015 fra Norsk Tipping stemmer ikke overens med utbetalinger jfr. Grasrotandelen Norsk Tipping. Regnskapet for 2022 er avsluttet med et overskudd på kr 13 111 som er tilført Annen egenkapital. Total egenkapital ved utgangen av året er da kr 180 991.

Kontrollkomiteen godkjenner regnskapet.

**Konklusjon:**

Kontrollkomiteen anbefaler at styrets beretning og Sverresborg Hoops Elites årsregnskap for 2022 godkjennes av årsmøte.

Trondheim, 15. mars 2023

Signatur Christian Tøfte Signatur Terje Melhus